***1- Cilat janë të dhënat më të fundit mbi mbulimin me internet të territorit Shqiptar dhe konkretisht të territorit të Qarkut Korçë? Specifikisht cilat janë zonat në Qarkun e Korçës, që kanë akses të kufizuar në internet?***

Në zbatim të Rregullores nr.12 datë 07.04.2010 *“Për të dhënat statistikore dhe financiare periodike të sipërmarrësve të rrjeteve dhe/ose shërbimeve të komunikimeve elektronike”*, e ndryshuar, AKEP mbledh dhe përpunon të dhëna statistikore periodike për nevojat e veta nga sipërmarrësit e komunikimeve elektronike, që ofrojnë rrjete dhe/ose shërbime të komunikimeve elektronike, të cilët bëjnë pjesë në regjistrin e sipërmarrësve të publikuar në faqen zyrtare të AKEP. Bazuar në të dhënat e raportuara nga ofruesit e shërbimit mobile, rezulton se për vitin 2024 mbulimi i territorit me shërbim internet mobile në rang kombëtar është rreth 97%. Në zbatim të rregullores sa më sipër, sipërmarrësit mobile raportojnë të dhënat e mbulimit me rrjet 2G, 3G dhe 4G në nivel kombëtar, pra nuk bëjnë ndarjen në nivel rajonal.

Në zbatim të nenit 27, të Ligjit 54/2024 *“Për komunikimet elektronike në Republikën e Shqipërisë”* dhe Rregullores nr. 47 datë 26.10.2017 *“Për zbatimin e regjimit të Autorizimit të Përgjithshëm”*, sipërmarrësit që do të ofrojnë rrjete dhe/ose shërbime të komunikimeve elektronike, përpara fillimit të këtij aktiviteti, kryejnë njoftim në AKEP dhe regjistrohen në regjistrin e sipërmarrësve, i cili gjendet i publikuar me të dhëna të përditësuara në faqen e internetit të AKEP <https://akep.al/wp-content/uploads/2025/02/REGJISTRI-I-SIPERMARRESVE-TE-AUTORIZIMIT-TE-PERGJITHSHEM-DERI-NE-DATEN-12.02.2025.pdf>.

Sipërmarrësit që janë regjistruar në AKEP për ofrimin e shërbimit internet, të cilët kanë njoftuar si zonë edhe qarkun e Korçës, bashki të këtij qarku apo njësi administrative të këtyre bashkive, paraqiten në tabelën më poshtë:

|  |  |  |
| --- | --- | --- |
| **Nr.** | **Emri i sipërmarrësit**  **(Ofrues i Shërbimit Internet – ISP)** | **Zona e njoftuar e rrjetit dhe shërbimit** |
| 1 | One Albania sh.a | Kombëtare |
| 2 | Vodafone Albania sh.a | Kombëtare |
| 3 | Abissnet sh.a | 61 bashkitë e vendit |
| 4 | Albanian Telecommunications Union sh.p.k | Kombëtare |
| 5 | APT Cable sh.p.k | Bashkitë Pogradec, Kolonjë, Maliq dhe Korçë |
| 6 | Artan Zhiva (Person Fizik) | Bashkia Pogradec |
| 7 | Cogent Albania sh.p.k | Kombëtare |
| 8 | Digicom sh.p.k | 61 bashkitë e vendit |
| 9 | Erion Lako (Person Fizik) | Bashkia Korçë |
| 10 | EXA Infrastructure Albania SHPK | 61 bashkitë e vendit |
| 11 | TELEKOM - KO sh.p.k  (Ish ESPACE sh.p.k) | Njësitë administrative Çërravë dhe Buçimas të bashkisë Pogradec dhe Drenovë e bashkisë Korçë;  Bashkia Pustec |
| 12 | MRM sh.p.k | Bashkitë Korçë dhe Maliq |
| 13 | Next-Tv sh.p.k | 61 bashkitë e vendit |
| 14 | NISATEL sh.p.k | 61 bashkitë e vendit |
| 15 | Tibo Communications sh.p.k  (ish Vivo Communications shpk) | 61 bashkitë e vendit |
| 16 | Starnet sh.p.k | Bashkitë Korçë dhe Pogradec |
| 17 | “Starlink Albania Sh.p.k | I gjithë territori i Republikës së Shqipërisë |
| 18 | Novanet sh.p.k | Bashkia Korçë, Devoll dhe Maliq |
| 19 | Voskopi sh.p.k | Njësitë administrative Voskop dhe Voskopojë të bashkisë Korçë |
| 20 | Masa Grup 2009 shpk | Njësia administrative Vreshtas dhe Vithkuq të bashkisë Korçë |
| 21 | Next Fiber shpk | Bashkia Korçë, Maliq dhe Pogradec |
| 22 | Ertil Çeçi (Person Fizik) | Bashkia Maliq |
| 23 | Ilirjan Gora (Person Fizik) | Bashkia Pogradec |
| 24 | Operatori Sistemit Transmetimit OST sh.a | Në të gjithë Republikën e Shqipërisë |
| 25 | Interfibër sh.p.k | Njësitë Administrative Proptisht dhe Udenisht, të bashkisë Pogradec |
| 26 | Fastnet Albania sh.p.k | Bashkitë Korçë, Pogradec, Maliq, Devoll dhe Kolonje. |
| 27 | Ideanet shpk | Bashkitë Pogradec dhe Maliq |

Referuar Ligjit për ndarjen administrative, zonat qe sipërmarrësit njoftojnë ne AKEP janë njësitë administrative dhe bashkitë. Nga raportimet e sipërmarrësve rezulton se ne te gjitha bashkitë e qarkut Korçë dhe ne secilën njësi administrative e secilës bashki, ofrohen shërbime interneti me rrjete celulare dhe me rrjete fikse. Lidhur me fshatra te cilët mund te mos kenë akoma shërbime interneti me rrjete fikse (fibra optike, kabllo koaksiale, etj), ju bëjmë me dije se ka një iniciative ne nivel qeverisje qendrore, për verifikimin e tyre dhe studimin e mundësisë se mbulimit me shërbime interneti me rrjete fikse.

Lidhur me shërbimin me internet ne rrjete celulare, ai është prezent dhe brenda normave te cilësisë te parashikuara ne Rregulloren përkatëse te AKEP. Sqarojmë gjithashtu, se ne disa zona te veçanta te vogla ne dhe segmente te vogla rrugore, shërbimi është prezent ne shpejtësi me te ulta, por kjo ndodh për shkak te terrenit dhe karakteristikave teknike te valëve te operatoreve celulare.

***2- Sa përqind e popullsisë janë përdorues të internetit?***

Lidhur me këtë tregues, në zbatim të rregullores nr.12, datë 07.04.2010 “Për të dhënat statistikore dhe financiare periodike të sipërmarrësve të rrjeteve dhe/ose shërbimeve të komunikimeve elektronike”, e ndryshuar, AKEP mbledh të dhëna për numrin total të pajtimtarëve të shërbimeve mobile që përdorin internet nëpërmjet kartave SIM, numër i cili në rang kombëtar për tremujorin e katërt 2024 rezulton 2,074,741 përdorues, e shprehur në përqindje rreth 86% e popullsisë.

Gjithashtu, në tabelën në vijim gjenden të dhënat për treguesin të numrit të pajtimtarëve me akses broadband fiks (me rrjete fikse) i detajuar sipas Bashkive dhe zonave Urbane/Rurale për qarkun e Korçës për vitin 2024, si më poshtë vijon:

|  |  |  |
| --- | --- | --- |
| **Qarku Korçë** | | |
| **Bashkitë** | **Urban** | **Rural** |
| Devoll | 1,866 | 2,570 |
| Kolonjë | 1,403 | 451 |
| Korçë | 18,475 | 6,987 |
| Maliq | 1,216 | 3,764 |
| Pogradec | 6,945 | 2,756 |
| Pustec | 100 | 500 |
| **Total** | **30,005** | **17,028** |

*Burimi: Të dhëna për vitin 2024 të dërguara nga operatorët.*

Në vijim të sa më lart, të dhëna më të detajuara për numrin e përdoruesve të shërbimit të internetit fiks dhe mobile sipas numrit të banorëve dhe grup moshave publikohen nga INSTAT.

**3- Sipas të dhënave që keni si ndahen në përqindje grupmoshat përdoruese të internetit?**

AKEP nuk mbledh statistika te tilla. Ju mund ti drejtoheni INSTAT, nëse ata e disponojnë një informacion të tillë.

**4- A dispononi të dhëna mbi numrin e familjeve në zonat rurale të Korçës që nuk kanë akses në internet për shkak të kostove të larta ose mungesës së infrastrukturës? Po në rang Kombëtar?**

Siç ju informuam me lart, ka një iniciative ne nivel qeverisje qendrore, për verifikimin ne te gjithë Shqipërinë te fshatrave me pak ose aspak shërbim interneti me rrjete fikse dhe për studimin e mundësisë se mbulimit te tyre me shërbime interneti me rrjete fikse. Ju mund ti drejtoheni INSTAT, nëse ata e disponojnë një informacion të tillë.

**5- Sa i përhapur është aktualisht shërbimi i internetit 4G dhe 5G në zonat rurale të qarkut Korçë?**

Sic ju informuam me lart, mbulimi i territorit me shërbim internet mobile në rang kombëtar është rreth 97%. Lidhur me shërbimin 5G, operatoret celulare kane nisur implementimin e kësaj teknologjie duke kombinuar spektër te ndryshëm frekuencash. AKEP ne muajin nëntor 2024 ka dhënë autorizimet per operatoret celulare per frekuencat 5G: 3400-3800 MHz, dhe operatoret kane detyrimin te fillojnë përdorimin e këtyre frekuencave brenda 6 muajve nga dhënia e tyre, pra operatoret janë brenda afateve përcaktuara nga AKEP per fillimin e mbulimit me rrjete dhe shërbime 5G. Ne vijim AKEP do te monitoroje rregullisht ofrimin e rrjeteve dhe sherbimeve 5G nga operatoret celulare.

**6- A është planifikuar ndonjë bashkëpunim me shkollat lokale për të përmirësuar edukimin dixhital të nxënësve?**

AKEP i ka kompetencat e përcaktuara ne Ligjin 54/2024 “për komunikimet elektronike ne Republikën e Shqipërisë”. Për aspektet e kësaj pyetje, AKEP nuk ka kompetence ligjore.

**7- A janë parashikuar investime ose projekte të reja për të zvogëluar pabarazinë dixhitale midis zonave rurale dhe urbane?**

Për aspektet e kësaj pyetje, AKEP nuk ka kompetence ligjore.

***8- A ka të dhëna mbi koston mesatare të shërbimit të internetit në zonat rurale krahasuar me zonat urbane?***

Sipërmarrësit që ofrojnë shërbime të komunikimeve elektronike kanë detyrimin të publikojnë tarifat e ofrimit të shërbimit të komunikimeve elektronike si edhe zonën ku ushtrojnë aktivitetin. Çdo sipërmarrës i autorizuar që ofron shërbimin internet në territorin e Republikës së Shqipërisë, aplikon tarifa te njëjta për të njëjtin plan tarifor si për shërbimin që ofrohet në zonën urbane ashtu edhe në zonat rurale. AKEP publikon vazhdimisht një përmbledhje të tarifave të planeve standarde, si edhe faqeve të sipërmarrësve ku gjenden këto plane tarifore të cilat gjenden në web faqen e AKEP në linkun <https://akep.al/publikime/tarifa/>.

**9- A janë bërë ndonjëherë anketime ose studime për të vlerësuar nivelin e përdorimit të internetit në zonat rurale të Korçës?**

Për aspektet e kësaj pyetje, AKEP nuk ka kompetence ligjore. Ju mund ti drejtoheni INSTAT, nëse ata e disponojnë një informacion të tillë.

**10- A ka të dhëna mbi përdorimin e internetit për qëllime edukative dhe profesionale në zonat rurale të Korçës? Po në rang Kombëtar?**

Për aspektet e kësaj pyetje, AKEP nuk ka kompetence ligjore. Ju mund ti drejtoheni INSTAT, nëse ata e disponojnë një informacion të tillë.